section_heading: Glazba i tekstovi
paragraph_text: Yield je stilski nalik na izravniji rock koji je obilježio ranije radove skupine. Gossard je izjavio: "Pjesme su strukturiranije. Ne znam pripadaju li zbog toga više popu, ali pristupili smo im profesionalnije."<ref>"Interview with Stone Gossard and Mike McCready". Total Guitar. Studeni 2002. O'Brien je spomenuo da je tijekom snimanja Yielda grupa namjerno odlučila skladati pristupačnije pjesme. Tom Sinclair iz Entertainment Weeklyja komentirao je da je sastav "objavio uradak koji je uzbudljiv u razmacima i koji se kreće od vatrenog garage rocka do razmišljanja koje podržava srčana, akustična glazbena podloga. Budući da je vrlo vjerojatno bila svjesna svojeg statusa posljednjeg utjecajnog ambasadora alt-rocka, [skupina] je snimila album s vrlo povezanim pjesmama, što nije bio slučaj od Tena, njezina debitantskog uratka iz 1991. godine." Neki su kritičari uočili sličnost pjesme "Given to Fly", prvog objavljenog singla s albuma, sa skladbom "Going to California" grupe Led Zeppelin s njezina albuma Led Zeppelin IV iz 1971. godine.